
bek riba dje komo un 

MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


INDEBON a habri su plan di fakansi e siman aki na Kompleho Deportivo Jorge Nicolaas. Tur dia tin aktividat na un sitio diferente. Esaki ta 
dura 1 siman. E muchanan huntu ku nan lider ta pasa na warda di polis, Parke Washington, brantwer, Mangasina di Rei i partisipá tambe na 
wega di paintball. Hopi mucha a akudí. Ta algu nobo i tin 80 mucha a inskribí. Foto di Fittipaldi Pietersz ta saká na apertura. 

‘Tur dia no ta e mesun dia’ 
Tristu, pero gradesido pa loke el a hasi i nifiká pa nos i 
konforme boluntat di Dios: 


esposa, yunan i nietunan, rumannan, tanta i tionan, primu- 
i primanan, subrino- i subrinanan, suá- i kuñánan, ihá- 
komader- i kompadernan, bisiña-, amigunan i demas famia, 
ta partisipá ku a bai drumi den brasa di Señor 


Whitney Angel Rudolf 


penshonado di BOPEC 
* Kòrsou 01-10-1950 
Boneiru 09-07-2023 


Despedida di Whitney ta tuma 
lugá djasabra 15 yüli di 1’or 
pa 3’or sigi pa un santu sakrifi- 
sio di misa na parokia di La 
Birgen di Coromoto. 
Despues ta hiba nos defuntu na su último lugá di 
sosiegu den santa katóliko na Playa. 


Despues di entiero NO por risibi bishita di kondolensia 
na kas. 


Peña Traha Pabo B.V. 


ta buska 
- 1 metselaar 


-mester tin eksperensia di e trabou 


Mas Inf. tel. nr.785-3119 


JRA Schoonmaakbedrijf 
B.V. 


ta buska 
- 1 koeltechnicus 


Mas Inf. tel. nr. 785-9041 


Bonaire Bayside N.V. 


ta buska 
- 1 kok 


-minimal 3 aña di eksperensia 


Mas Inf. tel. nr. 785-2622 

Bo ta risibí Penshun? 
Mèldu bo na SZW Hulanda 
Karibense 


Unidat SZW di RCN ta aktualisá dato di AOV 


Bo ta biba na Hulanda Karibense i bo ta risibí penshun (AOV/AWW)? E ora ei 
gustosamente nos ta pidi bo pa bishitá ofsina di Unidat SZW di RCN (Asuntunan Sosial i 
Empleo Hulanda Karibense) den luna di yüli i ougùstùs. Pa e kontrol aki ta sufsiente pa 
trese bo karchi di identifkashon (sédula) ku bo. 


Bo por bishitá nos tur dia durante orario di ofsina for di djaluna te ku djabièrnè: 8 or 
di mainta pa 12 or di mèrdia i 1 or di mèrdia te ku 3 or di atardi. 


Trahadónan di SZW, den kolaborashon ku instansianan pa biba i pasadia, ta ehekutá e 
kontrolnan aki pa e penshonadonan ku ta biba den e instansianan aki na e sitio mes. 
Otro penshonadonan ku tin limitashon físiko òf ku no por bini ofsina durante e periodo 
di kontrol indiká por tuma kontakto ku SZW via number di telefòn 715 8888 (Boneiru), 
318 3376 (Sint Eustatius), 416 3804 (Saba) òf manda un meil na pensioen@rijksdienstcn. 
com pa traha un sita. 

Thielman ta aklará: 
Kiko a pasa ku e 7 mion? 


KRALENDIJK- 
Por 
a nota kon den prensa a 
kuestioná un iregularidat 
tokante kuenta anual. Esa- 
ki ta relashoná ku e gasta- 
mentu sin outorisashon 
previo i no-presupuestá di 
kasi shete mion dòler pa un 
plan di senioridat. 
Segun Hennyson Thiel- 
man, henter e situashon ta 
algu simpel pa splika.Ta 
trata di un desishon a base 
di maneho ku ‘eilandsraad’ 
mes a stipulá for di 2018. E 
ta kuminsá ku un ‘bestuur- 
sakkoord’ ku a haña apro- 
bashon dor di eilandsraad 
kaminda a kuminsá papia 
di mobilidat di trahadónan. 


Esaki ta nifiká ku un 
trahadó no ta keda mará 
mas na 1 funshon, pero ta 
wak posibilidatnan interno 
òf eksterno pa trahadónan. 
Fuera di esaki, segun 
Thielman ta sigui splika, a 
kuminsá for di na 2022 den 
presupuesto di gobièrnu, a 
indiká ku lo trahando riba 
aparato públiko i pa re- 
forsá esaki. Pa e motibu 
aki, e tempu ei a reservá un 
total di 750 mil dòler. “Se- 
guidamente a sinta entre 
otro ku sindikato pa yega 
na un areglo. Esaki miran- 
do ku e trahadónan tabata 
aserka nos i bisa ku nan no 
ke sigui mas den gobièrnu 


,no ke siña nada mas ni bai 
otro departamento, sino 
simplemente nan ta di edat 
i ke bai kas.” Esaki ta moti- 
bu ku a bini ku e areglo ku 
a traha den koperashon ku 
sindikato. Ora tabata asina 
leu i yega na stipulashon 
di outorisashon di kolegio 
ehekutivo, a mand’e pa 
‘eilansraad’ i informá nan 
ku e desishon a kai i di ki 
forma e maneho ta hinka 
den otro. 
E diputado ta sigui sp- 
lika ku durante tratamentu 
di presupuesto 2023, a 
pone e areglo den e presu- 
puesto i splika tambe kiko 
e situashon ta i ku mester 


di sèn. A reservá struktural 
mente 1 mion dòler pa 
2023, 2024,2025 i 2026 pa 
paga e gastunan aki. ‘Inten- 
shon ta pa ora e trahadónan 
baha ku nan penshun, nan 
keda kobra tur luna te n’e 
momentu 2026/2027. 
Pa e motibu aki no ta- 
batin mester di tur e fon- 
donan na e momentu ei.” 
Den deliberashon ku un 
akountent esaki a splika 
ku defakto ta un desishon 
i obligashon di e aña ei 
mes i ku mester reserva 
tur kos. Ora ku konseho 
insular ya a stipulá tur kos 
kaba pa e maneho i reserva 
fondonan pa esaki den mas 
aña. Úniko kos ku a kam- 
bia awor aki ta un kambio 


atministrativo. 
Den 2022 a pone suman- 
an nesesario, pero e mon- 
tante no a sali ainda. Lo 
aloká e suma pa paga tra- 
hadónan 2026/2027. “E ta 
algu atministrativo i no ta 
nada nobo. Ta un maneho 
stipulá pa konseho insular. 
Konseho insular a aprobá e 
sènnan den un `meerjaren 
begroting` i awor aki en- 
bes di hasié den mas aña, 
a pone tur obligashon den 
un aña. 
E ta enfatisá ku no tin 
nada malu ni tampoko ile- 
gal a tuma lugá. Thielman 
ta di akuerdo ku kisas e kos 
no a kana e proseso normal 
pero ta sènnan ku ta bai di- 
rektamente pa trahadónan. 

KRALENDIJK – Le- 
ticia Thielman-Beaumont 
ta den e promé prograna 
Herensia di e siman aki. 
Bon mirá e ta hopi yòn ai- 
nda pa ta den e programa 
aki, pero su konosementu 
di yerba medisinal, reme- 
di di kas, remedi di tera, 
a pone ku a invit’é pa pa- 
pia di su bida. E ta pará 
ta bende su produktonan 
na diferente aktividat i 
marshe. E mes ta traha su 
produktonan. 
Leticia ta traha te di 
yerb'i hole, ku ta bon pa 
sleim pa mucha chikitu. 
E tin yerba buena, lamun- 
gras, orégano, tebenk i 
hopi mas. 
Leticia 
Thielman- 


Leticia Thielman-Beaumont 
den Herensia 


Beaumont sitá den e buki 
‘Kuranderia Popular’: "Mi 
ta traha ku luna i tambe ta 
wak e orario. No ora solo 
ta kayente mèrdia. Esei 
no ta e momentu, pasobra 
tur yerba, tur ser bibiente, 
manera yerba, mata, bestia 
i hende tin nan naturalesa. 
Mi ta kita e foyonan ora 
solo kuminsá bai ariba, 
pues mainta, ora e no ta 
hopi sofoká kaba.” 
E ekipo ku ta produsí 
Herensia a traha dos pro- 
grama ku Leticia. Den 
e promé programa ku ta 
bai den aire awe djárason 
mèrdia pa 12'or, ku vários 
ripitishon durante tres dia, 
e ta konta di su bida, ku no 
tabata fásil. 


K R A L E N D I J K - 
BONERIANO 
ta 
dis- 
poné di informashon ku 
empleadonan di Sentro 
Akseso Boneiru (Akse- 
so) masalmente a eksigí 
retiro di e direktor. Kon- 
seho di Supervishon di 
e organisashon no por a 
hasi nada otro ku sukum- 
bí bou di preshon di e em- 
pleadonan. 
BONERIANO a tuma 
kontakto ku Akseso i e 
bosero a konfirmá retiro 
di e direktor. “Riba 8 di 
yüli 2023 konseho di 
supervishon 
konhunta- 
mente ku eks direktor di 
Sentro Akseso Boneiru 
señor Henry Breeveld, a 
yega na un akuerdo mu- 
tuo tokante terminashon 
di e relashon di trabou”, 
el a bisa. 
Tin indikashon fuerte 
ku e Konseho di Super- 
vishon awor ta enfoká pa 
trese pas i trankilidat den 
e organisashon. Lokual 
segun nos fuentenan ta 
sumamente 
nesesario, 
mirando e situashon in- 
terno den e organisashon. 


Intrankilidat enorme 
Segun fuentenan ligá 
na Akseso ya pa basta 
luna ta reina intrankili- 
dat bou di trahadónan pa 
motibu di konflikto en- 
tre e direktor i e mène- 
djer operashonal. Taba- 
tin basta krítika tokante 
aserkamentu di personal. 
Probablemente konflikto 
a kuminsá na momentu 
ku e direktor a kuminsá 
manehá e organisashon 
riba referensia hulandes. 
Pues e no a tene kuenta 
ku kultura di Boneiru i 
komo tal el a manehá es- 
tilo Hulanda. “Semper e 
sa mihó i e no a respetá 
konosementu di nos hen- 
denan lokal”, nos fuente a 
bisa. 
E direktor tabata tuma 
hende den servisio, kita 
hende for di trabou òf 
skohe pa no prolongá 
un kontrato di trabou sin 
sigui e prosedura adekuá. 
Apesar ku e organisashon 
tin protokòl i prosedura 
pa atendé kada situashon, 
e direktor a skohe pa sigui 
su propio liña di pensa- 


mentu. 
Dado momentu a krea 
básikamente dos kampo, 
trahadónan ku ta sos- 
tené e direktor i e grupo 
di trahadó ku ta sostené 
e mènedjer operashonal. 
Lógikamente e situashon 
aki a krea un ambiente 
laboral no sano. “E di- 
rektor tabata kita hende 
fo’i trabou pero no a 
hasi nada. Ora el a kita e 
mènedjer operashonal e 
kos a bira un problema”, 
segun un empleado. 
E ta sigui splika ku asta 
sindikato ABVO tabata 
na haltura di e situashon 
pero nunka a intervení. 
Djabièrnè 7 di yüni Kon- 
seho di Supervishon a pa- 
pia ku 40 empleado. “E 
kos a bira un pelea entre e 
direktor i e mènedjer. Dos 
kachó a bringa p’e wesu 
awor niun hende a haña 
nada.” 


Fluho di trabou 
stanká 
Akseso ta un orga- 
nisashon hóben, a fund’e 
yanüari 2022. E direktiva 


tabatin komo tarea pa in- 
stalá kada empleo, lokual 
nan a hasi. Awor por 
konklui ku e intrankilidat 
bou di e personal di Akse- 
so ta forma un opstákulo 
pa e trabou diario. 
Kon por ferwagt di e 
trahadó pa funshoná si 
mando mes ta kontinu- 
amente den pelea? 
Tin indikashon di re- 
traso pa ku ehekushon 
di algun tarea di Akseso. 
Na vários okashon nos 


a kuestioná tardansa di 
Family Justice Center i 
maneho di sentronan di 
bario. Aparentemente pa 
motibu di intrankilidat 
bou di e personal ehe- 
kushon di trabou diario 
no ta adekuá. 
Mientrastantu a ku- 
minsá rekrutá direktor 
nobo, pues por pensa ku 
ta bai traha dirigí pa trese 
trankilidat den e orga- 
nisashon. 

¡Gracias por haber respondido mi llamado!” 06/25 


Mensaje de la Virgen Maria Reina de 
La Paz 42o Aniversario desde 
Medjugorje 
25 de YUNIO de 2023 


“Queridos hijos, el Altísimo me permite estar en medio de 
ustedes, para orar por ustedes, para ser su Madre y su 
refugio. Hijitos, los invito: regresen a Dios y a la oración, y 
Dios los bendecirá abundantemente. 
“Hijitos, necesito sus oraciones. ¡Oren, oren, oren!” 


Artes Piedras B.V. 


ta buska 
- 1 timmerman 


-mester tin 5 aña di eksperensia 


Mas Inf. tel. nr. 717-9900 


KRALENDIJK -- Ser- 
vice Apotheek Bonaire BV 
(SAB) ya pa un tempu a 
hasi petishon pa pèrmit pa 
kuminsá ku un botika na 
Boneiru, pero ainda ketu 
bai no a risibí e pèrmit. En- 
tre tantu e nesesidat ketu 
bai ta haltu. Boneiru ta 
konta ku apénas kuater bo- 
tika, tres di nan ta manehá 
dor di Fundashon Mari- 
adal. Esaki di akuerdo ku 
un publikashon den Antil- 
liaans Dagblad. 
SAB ta un kompania 
establesé na Boneiru ku ke 
habri un botika riba e isla. 
SAB ta parti di e konsorsio 
ku ta eksplotá 16 botika na 
Kòrsou i Aruba, bou di e 
nòmber Botika di Servisio, 
un di e empresanan kamin- 
da Curaçao Growth Fund 
tin interes den dje. 
Pa habri un botika na 
Boneiru, SAB a base di e 
lei di suministrashon di re- 
medi BES, mester haña un 
pèrmit di di minister de- 
mishonario di salubridat, 
bienestar i deporte, Ernst 
Kuipers. 
SAB a pidi e pèrmit 
akí, pero no a hañ’é ainda, 
abogado Michiel van den 
Brink a bisa Antilliaans 
Dagblad. Sí SAB haña e 
pèrmit pa habri un botika 
na Boneiru, nan mester 
pidi pa sera un kontrakt di 
kuido di nobo ku Zorg en 
Jeugd Caribisch Nederland 
(ZJCN), konforme e de- 
sishon di seguro di kuido 
BES. 
ZJCN 
ta 
un 
orga- 
nisashon ku ta resortá bou 
di e minister di salubridat 
públiko. E minister a duna 
ZJCN apoderashon pa sera 
kontraktnan di kuido na su 
nòmber. 
E abogado: “Sin un kon- 
trakt di kuido e kostonan pa 
duna servisio di kuido dor 
di SAB no ta keda kom- 
pensá dor di ZJCN i klien- 
tenan pues mester mester 
kubri esaki.” 


SAB wardando riba pèrmit pa botika 
Nesesidat ta haltu 


SAB ta spera ku e mi- 
nister otorgá e pèrmit mas 
pronto posibel pa asina por 
sera un kontrakt di kuido. 
Esaki lo ta interes di e ko- 
munidat Boneiru. Na Bo- 
neiru netamente tin nesesi- 
dat pa un botika èkstra. E 
abogado entre tantu a aser- 
ká tambe miembronan di 
Parlamento tokante esaki. 


Nesesidat 
Boneiru 
aktualmente 
ta konta ku kuater botika, 
Tres di esakinan ta keda 
eksplotá 
pa 
Fundashon 
Mariadal. Tin un botika in- 
dependiente. 
Boneiru entrante pro- 
mé di yanüari ta konta ku 
24.090 habitante. Esaki ta 
nifiká ku tin un botika pa 
6.023 habitante. Ta kalkulá 
ku e kantidat di habitante ta 
sigui subi, te por lo ménos 
26.200 na 2030. 
Banda di esei, na Bo- 
neiru kada momentu tin 
kantidat grandi di turista. 
Na 2022, 173.200 turista a 
bishitá Boneiru via avion. 
Tambe Boneiru ta risibí 
anualmente kantidat grandi 
di barku di turista. 
Di e botikanan na Bo- 
neiru, dos ta establesé den 
sentro di Kralendijk, unu 
den Antriol i e otro den e 
bario di Rincon. Den e be- 
sindario di Hato, kaminda 
SAB ke habri un botika 
i ya a hür un edifisio, no 
tin botika. Na Hato i be- 
sindario ta spera un krese- 
mentu di poblashon grandi, 
entre otro pasobra Fun- 
dashon Cas Bonairiano ta 
trahando 254 kas, banda di 
otro proyektonan ku ta de- 
saroyando den besindario 
di Hato, abogado van den 
Brink ta indiká. 
Un di e kuater boti- 
kanan na Boneiru, Botika 
Korona, dentro di poko ta 
sera temporalmente. E ak- 
tividatnan di e botika akí ta 
keda tumá temporalmente 
dor di Botika Playa. E in- 


tenshon ta ku Botika Ko- 
rona finalmente lo muda 
na un otro edifisio ku ainda 
mester konstruí. 
Mirando e tempu di 
petishon di pèrmit di kon- 
strukshon na Boneiru i e 
término di konstrukshon, 
e lokalidat nobo lo no bini 
kla i ta operashonal dentro 
di un aña i mei pa dos aña. 
Segun SAB, a tene kue- 
nta ku tantu e kantidat di 
habitante di Boneiru komo 
e plamamentu geográfiko 
di e aktual botikanan, pa e 
nesesidat di apertura di un 
botika dor di SAB na Hato. 
E nesesidat akí ta bira mas 
agudo den situashon aktu- 
al ku siere di Botika Koro- 
na. Den e situashon aktual 
di Boneiru ta keha hopi to- 
kante e servisio dor di boti- 
kanan na Boneiru i e tempu 
largu di espera. Ku siere di 
Botika Korona e kehonan 
akí lo oumentá. 


Intento te awor 
Na yanüari 2023 a duna 
dispensashon na e botikario 
ku mester bai manehá e bo- 
tika, komo intenshoná den 
e desishon di ehersementu 
di labor médiko BES. Kiko 
esaki ta nifiká pa e boti- 
kario, despues di inskrip- 
shon den e registro di boti- 
ka, e por traha na Boneiru. 
SAB a hür un edifisio 
den kua lo establesé e boti- 
ka. E edifisio ya ta organisá 
komo un botika. Dia 25 di 
mart 2022, SAB a hasi pe- 
tishon na ZJCN pa drenta 
un kontrakt di kuido. Den 
un kombersashon dia 18 
di ougùstùs 2022, ZJCN a 
duna di konosé di no tin in- 
tenshon pa sera un kontrakt 
di kuido ku SAB, pasobra 
na Boneiru ya tin sufisiente 
botika. ZJCN den un mail 
dia 24 di novèmber 2022 ta 
konfirmá esaki. 
Pa SAB un eventual 
nengamentu definitivo di 
ZJCN pa sera un kontrakt 
di kuido, no ta motibu pa 


keda sin habri su botika. 
SAB, teniendo kuenta ku 
e nivel di servisio dor di 
e botikanan eksistente na 
Boneiru, ku tin tambe su- 
fisiente kliente ku den kaso 
ku ZJCN no ta kubri e kos- 
tonan, pero ku nan mes por 
kubri esaki. 
Dia 13 di febrüari 2023, 
pa medio di mail SAB a pidi 
e minister pa informá na 
kua eksigensia e petishon 
pa e pèrmit mester kumpli 
kuné ku a base di artíkulo 
26a Wgv BES ta eksigí, pa 
habri i manehá un botika. 
Despues di un kantidat di 
rekordatorio, dia 4 i mei 
2023 a tuma lugá un kon- 
sulta via telefòn ku un ám- 
tenar di e ministerio, kende 
a laga sa ku probablemente 
lo no a tuma e petishon di 
pèrmit den tratamentu, pa- 
sobra regulashon pa tèst 
un petishon di pèrmit ta di 
importansia i esaki no ta 
eksistí. 
Dia 4 di mei 2023, na 
diferente okashon SAB a 
pidi a minister pa pon’é 
na altura di e prosedura di 
e asuntu. Riba esaki e mi- 
nister no a reakshoná den 
kontenido. 
Dia 15 di yüni 2023, 
SAB a entregá un petishon 
pa un pèrmit a base di Wgv 
BES. 
Riba e petishon akí ai- 


nda no a reakshoná den 
kontenido. 


Mas lihé posibel 
SAB ke habri su bo- 
tika riba término mas 
kòrtiku posibel. Esaki no 
solamente ta nos propio in- 
teres, pero tambe na interes 
di e poblashon Boneriano, 
segun e abogado di SAB. 
E ministerio a deklará 
ku no tin posibilidat pa 
reakshoná riba e petishon 
di pèrmit debí na falta 
di regulashon. SAB tin 
tiki konfiansa ku dentro 
di e ministerio ta aktua 
dinámiko pa trese e regu- 
lashon aki na òrdu. Riba 
pregunta di SAB tokante e 
prosedura, e ministerio no 
a reakshoná. 
Sí e otorgamentu di e 
pèrmit no ta na òrdu, esaki 
no ta solamente problemá- 
tika pa SAB, pero tambe 
pa Botika Korona. Esaki 
a base di Wgv BES tambe 
mester tin pèrmit pa muda 
nan botika primeramente 
pa Botika Playa i despues 
pa e lokalidat nobo. 
Van den Brink: “Ku otro 
palabra, tanten ku e mini- 
ster no tin e pèrmit na òrdu, 
Boneiru mester konta ku 
tres botika, kaminda kuater 
botika ya no tabata sufisi- 
ente pa na un manera sano 
suministrá remedi.” 

Partisipashon 


Preis pa produktonan 
di kombustibel entrante 14/07/23 


PREIS POR MAYOR 


Gasolin 
$136.39 
USD ct pa liter 


Kerosin 
$ 93.00 
USD ct pa liter 


Gasòil 
$ 91.49 
USD ct pa liter 


LPG 100 lbs 
$ 43.20 
USD pa silinder 


LPG 20 lbs 
$ 9.00 
USD pa silinder 


PREIS POR DETAYISTA 


Gasolin 
$143.00 
USD ct pa liter 


Kerosin 
$ 96.00 
USD ct pa liter 


Gasòil 
$ 96.00 
USD ct pa liter 


LPG 100 lbs 
$ 49.50 
USD pa silinder 


LPG 20 lbs 
$ 10.50 
USD pa silinder 


Gezaghèber 
interino 
R.A. Oleana 


Sekretario Insular 
mr. C.J.L. Frans 


KRALENDIJK 
-- 
Tourism Corporation Bo- 
naire (TCB) ta orguyoso 
di por rekonosé Ryan Au- 
gusta, Gerarda Dirksz i 
Davide Chiarlo, pa nan 
kontribushonnan remarka- 
bel na e industria di tur- 
ismo na Boneiru. A honra 
e personanan ekselente akí 
komo parti di e programa 
‘Bonaire Friends’, komo 
rekonosementu pa nan de- 
dikashon insesante pa brin- 
da hospitalidat eksepshonal 
i enrikesé eksperensia di 
bishitantenan na nos isla. 


Ryan Augusta 
Ryan Augusta ta un ber- 
dadero embahador di Bo- 
neiru. E no ta solamente 
un instruktor eksepshonal 
di kitesurf na Kitecity, pero 
tambe un embahador or- 
guyoso pa Boneiru. 
Ku 
su 
konosementu 
amplio, su abilidatnan re- 
markabel den dunamentu 
di instrukshon i su pashon 
sinsero pa nos isla, Ryan 


Pa medio di e programa ‘Bonaire Friends’ 
TCB ta duna honor na tres persona eksepshonal 


ta un figura hopi solisitá di 
parti di bishitantenan ku ta 
buskando un eksperensia 
inolvidabel di kitesurf. Su 
aktitut respetuoso pa loke 
ta trata naturalesa, bientu, 
laman i hende ta personi- 
fiká berdaderamente e e- 
sensia di Boneiru. 
E lèsnan di Ryan a laga 
un impreshon permanente 
atras serka hopi bishi- 
tante, entre otro un mama 
di 52 aña ku tin tres yu i 
ku a deskribí su tempu ku 
Ryan komo simplemente 
inkreibel. 
Ryan su presensia komo 
kara di Boneiru kada biá di 
nobo a hala bishitantenan 
trese bèk Boneiru i su kara- 
kter kaluroso i sinsero ta 
mehorá e eksperensia di 
fakansi pa tur hende. Su 
dedikashon i ekspertisio ta 
hasié un ekselente ‘Bonaire 
Friend’. 


Gerarda Dirksz 
Gerarda Dirksz ta doño 
di Kunuku Spa ku nan ta 


deskribí komo un paraiso 
di relahamentu moderno. E 
ta haña rekonosementu pa 
su servisio eksepshonal na 
Kunuku Spa, un oásis mo- 
derno i trankil na nos isla. 
E ambiente sereno i e 
servisio ekselente di Gerar- 
da a impreshoná su bishi- 
tantenan. Pa motibu di su 
dedikashon pa sòru pa un 
eksperensia inolvidabel di 
spa, el a haña hopi elogio 
di su bishitantenan ku a 
deskribí Kunuku Spa komo 
un sitio ku mester bishitá. 


Davide Chiarlo 
Su pashon pa duna lès di 
buseo i e amor ku Davide 
Chiarlo, instruktor na Dive 
Friends, tin pa Boneiru, a 
hasi un impreshon grandi 
riba e personanan ku ke 
eksplorá e milagernan di 
bou di laman di nos isla. 
Komo 
instruktor 
na 
Dive Friends, Davide ta 
hasi tur loke ta na su al- 
kanse pa laga bishitantenan 
nobo sinti nan mes kómodo 
i sigur di nan mes durante 
sambuyamentu. Su pasen- 
shi i aserkamentu atento 
ta kita tur miedu ku bishi- 
tantenan por tin, manera 
un huéspet di 48 aña ku a 
bai sambuyá pa promé biá 
i ku a papia yen di elogio 
tokante e esfuersonan èks- 
tra i e atenshon personal di 
Davide. 
Davide su dedikashon na 
momentu di duna instruk- 
shon, huntu ku su rekomen- 
dashonnan pa restorantnan 
i atrakshonnan lokal, ta re- 


flehá e afekto profundo ku 
e tin pa Boneiru i pa kom- 
partí bunitesa di nos isla ku 
otronan. 


Bon meresí 
TCB ta felisitá Ryan 
Augusta, Gerarda Dirksz 
i Davide Chiarlo, ku nan 
rekonosementu bon meresí. 
Nan hospitalidat i dedi- 
kashon eksepshonal i nan 
interakshonnan kaluroso ku 
bishitantenan, ta personi- 
fiká e espíritu inklusivo i 
hospitalario di Boneiru. 
E programa ‘Bonaire 
Friends’ ta tira lus riba hen- 


denan ekstraordinario, ku 
ta duna nan aporte pa hasi 
Boneiru un destinashon 
realmente eksepshonal. 
TCB ta enkurashá bishi- 
tantenan pa kompartí nan 
propio storianan, potrètnan 
i videonan di enkuentronan 
eksepshonal, ku komuni- 
dat lokal, via e página spe- 
sial di Bonaire Friends riba 
https://bonaireisland.com/ 
bonaire-friends/. TCB ta in- 
vitá tur hende pa partisipá i 
pa selebrá e konekshonnan 
úniko i amistatnan durade- 
ro ku ta surgi na nos isla. 

Kock odiá 
Komisario Stuyling a 
hasi un trabou komple- 
tu. Su relato kuidadosa- 
mente hinká den otro ta 
laga mira klaramente 
kiko tabata keho di e re- 
beldenan. E katibunan 
e lanta i resistí kontra 
akshon deliberamente 
di parti e commandeur 
i su funshonarionan pa 
sabotiá nan kuido mé- 
diko. 
Hopi dje problemanan 
ku a kondusí na e re- 
belion di e katibunan di 
Boneiru na 1765 tabata 
konsekuensia di aktitut 
di commandeur Theu- 
nis Dirksz Kock i di vise- 
commandeur (factoor) 
Abraham Evertsz. Kock 
ta bini dilanti den e re- 
lato di Stuyling komo un 
persona hopi odiá. 
Den e tempu ei tabatin 
un pastor spañó tem- 
poralmente na Boneiru 
ku e tarea pa kombertí 
i duna kuido spiritual na 
habitantenan di e isla, 
tantu e indjan komo kat- 
ibunan. E saserdote aki, 
Miguel Luis Grimon, ta 
haña pleitu ku comman- 
deur Kock. E mester a 
bandoná e isla, loke a 
duel e katibunan kató- 
liko. 
Gobernantenan hulan- 
des di e isla no tabata 
konfia pastornan kató- 
liko romano ku tabata 
bini e isla pa keda pa 
algun tempu. Esaki ta 
sali bon na kla den e 
frase aki den e relato 
di Stuyling: “...want als 
een Paap iets wilde te- 
gen het gouvernement 


uytvoeren kunde het 
van een quaad gevolg 
syn en hij soude sonder 
geene moeyte deese 
swarten in harnasch te 
brengen..." Ta nifiká ku 
si un saserdote kier a 
ehekutá algu malu kon- 
tra gobièrnu, sin masha 
molèster e por a instigá 
e hende pretunan aki 
kontra gobièrnu. 


Otro keho 
Un otro keho ta ku e ka- 
tibunan mester a traha 
muchu duru, poniendo 
ku kasi no tabata so- 
bra tempu pa nan kome 
mèrdia. E commandeur 
ademas no tabata duna 
nan liber mas riba dja- 
dumingu òf dianan di 
fiesta, tambe a prohibí 
nan pa hasi trabou pa 
nan mes den nan tem- 
pu liber skars. Ademas 
el a prohibí e katibunan 
pa kue turtuga, kangreu 
i yuana, loke anterior- 
mente tabata kompletá 
e alimento ku nan ta- 
bata risibí di gobièrnu. 
E medida severo aki 
a pone ku nan estado 
di salú a kuminsá bai 
atras. No tabata posibel 
mas tampoko pa dediká 
atenshon na nan kunu- 
kunan. 
Tabata usual ku e ‘fac- 
toor’, ku mester a tene 
bista riba e trabou dje 
katibunan aki, tabata 
delegá e tarea aki na 
algun bomba, ku tambe 
pues tabata katibu. Pero 
e commandeur a disidí 
ku esaki no ta sosodé 
mas. El a hinka e tarea 
aki direktamente den 


man di Carel Frederik 
Bousing, ‘kapitein der 
Indianen’, di kende e 
katibunan tabata keha 
ku e tabata aktua kruel 
i tabata haña mas oido 
serka e ‘factoor’ i com- 
mandeur ku serka nan. 
E relato ta bisa: “E kapi- 
tan aki, protektor di e in- 
djannan, no tabata hasi 
nada otro ku di pèst 
e pretunan den forma 
kontinuo i menasá di lo 
tira nan mata.” 


Aktitut repudiabel 
Un otro situashon ku 
Cornelius 
Stuyling 
a 
topa na Boneiru tabata 
e forma kon comman- 
deur Kock a atendé ku 
un lote di maishi chikitu 
i hariña ku Kòrsou a 
manda Boneiru pa parti 
pa e katibunan, debí ku 
kosecha a frakasá. Kiko 
comamndeur Kock a 
hasi? El a disidí di troka 
e lote di alimento aki ku 
un lote di maishi grandi 
putrí, kumprá serka un 
sierto Captain Smith di 
un barku ingles. Grano 
dañá tabata forma un 
alimento peligroso debí 


NOS FAMIANAN BONERIANO 
(18) 
Investigashon: drs. John Schermer 
Kompilashon: Boi Antoin 


na e grado haltu di ‘my- 
crotoxin’, ku ta afektá 
higra, nir i e konste- 
lashon urogenital òf e 
sistema imunólogo di 
ser humano. 
Mester 
tabata 
opvio 
ku e médiko di e isla, 
‘chirurgijn’ Carel Frede- 
rik Crafft, lo mester a 
bati alarma, pero esaki 
no a sosodé. 
Katibunan 
seriamente 
enfermo 
a 
resultá 
den un sorto di hòspi- 
tal, òf un asina yamá 
‘pokhuis’, na unda a 
pone nan drumi riba 
kueru di karné ku su 
lana. Esaki tabata konta 
tambe pa e sòldánan ku 
a bira malu. 


Keho di salú 
E 
katibunan 
tabata 
keha ku debí ku nan a 
kome e alimento dañá 
nan a haña hopi mal- 
estar di stoma i tripa. 
E kuminda ku tabata 
duna e katibunan aki di 
baina tabata sufisiente, 
no balansá i defisiente. 
Ademas e kresementu 
di e poblashon di ka- 
tibu no tabata kana pa- 
reu ku ekspanshon di e 
fuentenan di eksisten- 
sia. Debí na diarea ku 
sanger algun dje katibu- 
nan aki tabata sin ma- 
sha bida i inkapas pa 
traha. 
Durante bishita serka e 
dòkter nan tabata risibí 
sí remedi, pero di otro 
banda no tabata duna 
nan tempu pa rekuperá. 
Klaramente aki tabata 
tòrnu na e òrdunan ku 


gobièrnu a duna pa tra- 
to di katibu. 
E 
remedinan 
tabata 
sigur bon, nan tabata 
kombatí e enfermedat, 
pero mester a duna e 
pashèntnan tempu pa 
rekuperá. E dòkter por 
a disponé di un pakete 
di remedi, di kua algun 
di nan tabata den uso te 
den siglo 20 ainda. 
E keho pues di e katibu- 
nan no tabatin relashon 
riba e terapia di remedi 
ku nan tabata haña, 
sino mas tantu riba e 
echo ku nan kurpa en- 
fermo simplemente no 
tabata haña tempu pa 
kura. 
Si e siguiente dia nan 
no tabata bon, tabata 
suta nan. I esaki tabata 
kompletamente kontra 
e reglamentu pa sirbi- 
entenan di e isla Bonei- 
ru ku fecha 17 di mart 
1761, den kua artíkulo 2 
tabata stipulá ku e dòk- 
ter mester a kontrolá e 
katibunan tur dia riba 
nan kondishon di salú 
i e mester a reportá 
na commandeur di e 
kuido pa kua e tabata 
responsabel i mester a 
pèrkurá. 
No tabata interesá e 
commandeur tampoko 
pa a kita kuminda i paña 
for di e katibu Doeloe, 
miéntras ku el a nenga 
di sigui suministrá e ka- 
tibunan Juantie Gordo, 
Juan Domingo, Zeepie 
di Guanga i Claasie 
paña den nan pakete di 
rashon. 


Ta importante i interesante pa sa di unda nos a bini. Ken tabata nos antepasa- 
donan? Den un seri di artíkulo BONERIANO ta iluminá orígen di famianan boneri- 
ano, basá riba un estudio hasí pa drs. John Schermer durante e periodo di 1993 
te 2006. Despues el a pone resultado di su investigashon riba e wèpsait www. 
bonairefamily.com 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki 
ta ripití pa 24:00. 


DISIPLINA TA IMPORTANTE PA LOGRA 
UN BIDA SANTU 


“Kon un hoben por tene su kaminda puru? Dor di mantené esei 
segun Bo palabra. Ku henter mi kurason mi a buskaBo; no lagami 
desviá for di Bo mandamentunan. Bo palabra mi a skonde den mi 
kurason, pa mi no peka kontra Bo.” Salmo 119:9‭11(BS) 


Nos por hasi e pregunta di Salmo 119:9 diferente: Kon un hende 
por biba un bida santu? Pa logra esei, mester ehersé disiplina. 
Santidat no ta bini outomátikamente. Esfuerso, persistensia i kon- 
trol propio ta importante. Disiplina diario ta esensial pa kresementu 
i madures spiritual. Disiplina spiritual ta aktividatnan ku nos ta prak- 
tiká pa nos kresementu spiritual. 
Salmo 119:9-11 ta enfatisá e disiplina spiritual ku nos mester pa 
logra santidat. 
1.Alimentashon ku e Palabra di Señor.(vs9-10) Nos mester alimen- 
tá nos mes ku e Palabra; dor di lesa,meditá,memorisá i studia Su 
Palabra. Estudio profundo di Palabra di Dios ta nesesario pa biba 
santu. 
2.Warda e Palabra den nos kurason.(vs 11) 
Ora nos studia e Palabra nos mester kòrd’é i reten’é pa nos por 
apliká i obedesé loke Dios a mustra nos. 
E versíkulo ta mustra nos tambe e aktitut korekto ku nos mester tin: 
“Ku henter mi kurason mi a buskaBo” 
Nos ta studia e Palabra pa nos buska Dios, pa nos tin un enkue- 
ntro ku Señor i pa Dios komuniká ku nos. P’esei mester busk’É di 
henter nos kurason. 
Praktikando e disiplina di lesa, studia i obedesé e Palabra, nos lo 
biba un bida santu. 
Evaluá: Bo ta mira estudio di e Palabra di Dios komo un manera pa 
buska i enkontrá Señor? 
Orashon:‬ Tata, mi ke biba un bida santu: “mi ta buska Bo ku henter 
mi kurason, no laga mi desviá di Bo mandamentunan.”‬ 


Evaluá bo disiplina spiritual; traha un plan pa studia Beibel i keda 
fiel na dje. 


Norvel Fornerino 
Produkshon PGM 


12.00 Herensia: 
Letisia Thielman-Beaumont 
13.00 Aki Boneiru: 
Aki Boneiru - Ohochi Abrahams 
14.00 Herensia: 
Rene Hakkenberg 
15.00 BAPA: 
Amancio Batta Eddy Campos 


16.00 Herensia: 
Los Reinaldos i Petra Winklaar 
17.00 Aki Boneiru: 
Enkuentro di Alumnonan di San Bernardus 
School di añanan 60 
18.00 Herensia Cuba: 
Gonzalo Gonzalez 
19.00 BAPA: 
Logos Hope 


20.00 Aktualidat: 
Cherel Kwidama 
21.00 Aki Boneiru: 
Tutti Frutti yuni 
22.00 Herensia Aruba: 
Madonna Stephens 
23.00 BAPA: 
Monica Clarinda 

KRALENDIJK 
-- 
Samira Rafaela, un miem- 
bro prominente di e partido 
polítiko D66, a anunsiá ku 
e ta postulá su mes komo 
kandidato pa enkabesá e 
lista di D66 na Europa. Pro- 
sedente di Kòrsou i ku su 
eksperensia den e partido, e 
ke laga un stèm progresivo i 
sosial liberal zona den Par- 
lamento Europeo. Esaki di 
akuerdo ku un publikashon 
di Bonaire.nu. 
Segun nan mes ta bisa, 
D66 tin e reputashon ku 


Samira Rafaela ta pone su mes 
kandidato pa D66 na Bruselas 


e ta ofresé solushonnan 
práktiko pa retonan ku e 
kontinente Europeo ta kon- 
frontando. 
Rafaela ta aspirá un 
Europa sosial i sigur, ka- 
minda inklushon ta pará 
sentral. Su prioridatnan ta 
entre otro un transishon di 
klima hustu i inklusivo, un 
maneho di asilo humano i 
étiko i un merkado laboral 
aksesibel. 
Ku su dedikashon i fir- 
mesa, Rafaela ta spera di 
konvensé e pueblo Hulan- 


des di e futuro Europeo. E 
ta kere ku D66 ta e partido 
ku por trese e futuro akí mas 
serka. Den un karta Rafaela 
a informá e miembronan di 
su kandidatura i por haña e 
karta aki riba su sitio web- 
site ofisial. 
Banda di su trabounan 
polítiko, Rafaela ta hiba e 
públiko den e mundu inspi- 
rante kaminda el a traha e 
último añanan. Un grupo di 
sineasta a sigui’é i a pub- 
liká djamars un mini-doku- 
mentario di su bida online. 


KRALENDIJK 
-- 
Mayor i tutornan por 
pidi un kompensashon pa 
artíkulo di skol pa alum- 
nonan di skol básiko pa 
aña eskolar 2023-2024. E 
kompensashon pa artíku- 
lo di skol ta 300 dòler pa 
kada alumno. Studian- 
tenan di MBO ta bini na 
remarke pa un kompen- 
sashon pa sèn pa buki. E 
kompensashon pa sèn pa 
buki ta maksimalmente 
400 dòler, esaki ta de- 
pendé di e tipo di estudio. 
Studiantenan di MBO 
ku ta mayor di edat por 
pidi e kompensashon nan 
mes. Mayornan i tutornan 
tin ku hasi petishon pa e 
sèn pa buki pa studian- 
tenan ku ta menor di edat. 
Tin algun kondishon 
pa haña e kompensashon 
pa artíkulo di skol òf pa 
sèn pa buki. Alumnonan 
di skol básiko mester ta 
inskribí na un skol básiko 
i studiantenan di MBO 
mester ta inskribí na nan 
estudio. A pone límite 
tambe na e entrada ku 


Petishon pa kompensashon artíkulo 


un hende por tin pa haña 
e kompensashon. Riba 
www.bonairegov.com/ 
back2school tin e kondi- 
shonnan pa haña e kom- 
pensashon. 
Mayornan, 
tutornan 
i studiantenan di MBO 
por pidi e kompensashon 
online 
riba 
www.bo- 
nairegov.com 
Ta importante pa up- 
load tur e dokumentu- 
nan ku nan ta pidi. No ta 
prosesá un petishon ku no 
ta kompletamente yená. 
Hende ku tin mester di 
ayudo durante yenamentu 
online di e petishon, por 
yama òf app e number 
701 1055. E orario ta di 
djaluna te ku djabièrnè di 
09.00 or te 16.30 or. 
Siudadanonan ku tin 
mester di ayudo personal 
pa hasi e petishon, por 
pasa na Direktorado di 
Komunidat i Kuido den 
luna di yüli i ougùstùs. 
Esaki por riba djamars i 
djaweps di 09.00 – 12.00 
or i di 14.00 – 17.00 or na 
Kaya Neerlandia 41. 

No por sigui abusá 
di pueblo! 


KRALENDIJK – Sí 
desde 2010 e prinsipio di 
e mantenshon legislativo 
pa implementashon di e lei 
i regulashon dor di e gabi- 
netenan ku a sigui otro a 
keda adaptá den desben- 
taha pa Karibe Hulandes, 
awor Gobièrnu ta indiká ku 
na su lugá a bini ‘comply 
or explain’, pa hasi akohida 
di mucha kasi grátis na Bo- 
neiru, Sint Eustatius i Saba, 
ta posponé esaki di 2025 pa 
2027. 
Esaki ta konsekuensia di 
e desishon pa skùif e imple- 
mentashon di e sistema fi- 
nansiero nobo pa akohida 
di mucha na Hulanda pa 


Pa akohida di mucha 
Redukshon kontribushon di mayor inhustu 


dos aña. Komo pa akohida 
di mucha den e munisi- 
pionan partikular tin un 
lei apart kla i tambe e pre- 
supuesto ku ya a reservá, 
esaki no mester ta estorbo 
pa laga e kontribushon di 
mayor, konforme e pal- 
abrashon anterior, drenta 
na vigor entrante promé di 
yanüari 2025. 
Pero Gabinete no ke 
esaki: “For di e deseo pa 
hasi metanan di maneho 
pa Hulanda i Karibe Hu- 
landes mas tantu posibel 
igual, ‘comply or explain’, 
e disponibilidat di e gobièr- 
nu pa laga e sistemátika di 
Hulanda i Karibe Hulan- 


des konektá mas tantu po- 
sibel riba otro,” Minister di 
maneho di pobresa, Carola 
Schouten, ta kontesta pre- 
gunta for di Tweede Kamer. 
Ku esaki, e mandatario 
ta bini bèk riba su punto di 
salida anterior. Dia 11 di 
mei, asina ta sali na kla for 
di e dokumentonan, el a bai 
di akuerdo ku e konseho di 
ámtenarnan pa Karibe Hu- 
landes mantené na e kon- 
tribushon di mayor pa baha 
esaki na 2025 sí. El a indiká 
ku hasimentu di akohida di 
mucha mas barata ta kuadra 
den e maneho di e gabinete 
pa redusí e kosto di bida 
riba e islanan i tambe e sin- 
timentu riba e islanan ku 
hopi biá nan ta keda tras 
kompará ku Hulanda, asina 
por lesa den e konseho. 
Kontrario na loke ta 
keda yamá desbentaha ku 
un anterior redukshon di 
e kontribushon di mayor 
riba islanan BES i Hulanda, 


por keda mirá inhustu: “I 
e diskushon na Hulanda.” 
Despues di un konsulta dia 
15 di mei di Schouten ku e 
minister di asuntunan sosial 
i oportunidat di trabou, Ka- 
ren van Gennip, direpente 
e ámtenarnan a konsehá ku 
Karibe Hulandes tòg mes- 


ter warda riba Hulanda. 
Hasimentu di akohida 
di mucha grátis na Karibe 
Hulandes, manera e gobièr- 
nunan lokal ta deseá, Gabi- 
nete ta kita rigorosamente 
for di mesa, pasobra e ta 
mishi ku igualdat entre Hu- 
landa i Karibe Hulandes. 


KRALENDIJK -- En- 
trante djamars 11 di yüli 
entrada di e ‘intakebalie’ 
di warda di polis na Playa 
a muda temporalmente en 
konekshon ku mantenshon 


Bonerianonan ta konosí komo hendenan hu- 
milde, trankil, tolerante, pero tambe hopi biá ku 
miedu di habri boka pa protestá kontra inhus- 
tisia. Esaki ta pone ku hopi biá ta abusá di nos 
hendenan. 
Por ehèmpel den sektor notarial tin abusu 
grandi ta tumando lugá. 
Pueblo no ta hañando pa algun aña kaba e ser- 
visio riba kua e tin derecho na e dos ofisinanan 
di notario establesé riba e isla aki. 
Apénas hende ta protestá òf denunsiá e abusu 
ku ta tumando lugá, den sentido ku ta tene nos 
hendenan asta añanan largu na liña sin ku nan 
asuntunan ta keda kla. Sea ta trata di transak- 
shonnan di propiedat, kas i tereno, òf otro kos. 
Opviamente ta un situashon ku no ta asepta- 
bel riba nos isla, siendo parti di un munisipio 
spesial den reino hulandes. No por pèrmití e 
situashon aki mas. 
Konstantemente algun siudadano di e isla aki, 
ku sí no tin miedu di habri nan boka, ta akudí 
na redakshon di BONERIANO pa ekspresá nan 
malkontentu pa loke ta pasando ku sevisio 
pésimo di ofisinanan di notario. Nos a yega di 
puntra nan reakshon, pero tantu bal, pasobra 
situashon a bira asta mas pió. 
Na momentu ku bisa ku dos notario pa e isla 
aki no ta sufisiente, mesora nan ta subi kabai, 
pero nan mes no por kumpli pa duna pueblo e 
servisio ku e meresé. 
Pueblo ta tolerá, guli manda bo, sin protestá, 
entre otro pa miedu di represaya. Nos hende- 
nan ta sinti, asta tin eksperensia, ku si lanta 
protestá, ta tuma represaya kontra nan. 
Nos ta spera ku nos mandatarionan lokal lo por 
denunsiá e situashon aki na gobièrnu di Hulan- 
da, pasobra no por sigui tolerá mas. Kana di e 
pueblo aki tambe ta yena. 
Nos sa ku RCN su departamentu di komuni- 
kashon ta tradusí artíkulonan di BONERIANO 
na hulandes. Nan ta yega tambe Tweede Kam- 
er. Ta di spera ku e komentario aki lo no skapa 
nan! Pasobra banda ku pueblo ta sufri, e loke 
ta pasando ku notario aki ta stagna desaroyo 
tambe. 


Entrada ‘intakebalie’ di polis ta muda 
den e edifisio. Kuerpo Poli- 
sial 
Hulanda 
Karibense 
(KPCN) i ‘Rijksvastgoed- 
bedrijf’ (RVB), ta trahando 
un tempu kaba na medida- 
nan pa mehorá e klima den 


warda di polis na Playa. 
E intenshon ta pa me- 
horá e kalidat di aire den e 
edifisio pa e seguridat i bi- 
enestar di e trahadónan. Pa 
implementá e medidanan 
aki na un manera seif pa tur 
trahadó di e kuerpo, a muda 
temporalmente algun ofisi- 
na den e edifisio pa un otro 
sitio den e edifisio. 
Ta importante prinsipal- 
mente pa e públiko sa, ku 
e entrada di e ‘intakebalie’ 
a bai awor na un porta mas 
smal na banda drechi di e 
edifisio na altura di e ‘slag- 
boom’. Tin un bèl na e porta 
ku bishitantenan por primi 
pa drenta paden. Unabes 
den e edifisio, e bishitante 
tin un espasio di espera ku 
nan por sinta miéntras nan 
ta warda riba yudansa. Mas 
aleu, mantenshon di e edifi- 
sio lo no stroba ningun ser- 
visio di polis. 
KPCN i RVB ta pone 
salú di trahadónan na prio- 
ridat haltu i lo sigui traha 
diligente i huntu pa solu- 
shoná e problema. 

BESCHIKKING ONDER CURATELE STELLING 


Bij beschikking van 21 juni 2023 van het 
Gemeenschappelijk Hof van Justitie van Aruba, Curaçao, 
Sint Maarten, Bonaire, Sint Eustatius en Saba en bij het 
gerecht in Eerste Aanleg, zittingsplaats Bonaire, is Michelle 
Simone den Heyer, geboren te Curaçao op 25 januari 
1980 en wonende te Bonaire, onder curatele gesteld. 
Zulks met benoeming van Nina Seline den Heyer, geboren 
te Curaçao op 22 april 1978 en wonende te Bonaire, tot 
curator over de onder curatele gestelde. 
De curator. 


KRALENDIJK – INDE- 
BON a habri su plan di fa- 
kansi e siman aki. Pa duna 
inisio ofisial na e aperturai 
e hefe di INDEBON, Ter- 
rence de Jongh, a hiba pa- 
labra. E Plan di Fakansi 
organisá pa INDEBON a 
kuminsá na Kompleho De- 
portivo Jorge Nicolaas. 
De Jongh a bisa: “Awe 
nos ta kuminsá ku e promé 
dia di aktividat i tur dia tin 
kos na un sitio diferente. 
Esaki ta dura 1 siman. E 
muchanan huntu ku nan 
lider ta pasa na warda di 
polis, Parke Washington, 
brantwer, Mangasina di Rei 
i partisipá tambe na wega 


Plan di Fakansi INDEBON a inisiá 


di paintball. Hopi mucha a 
akudí. Ta algu nobo i tin 80 
mucha inskribí.” 
E muchanan ta partí den 
dos grupo di edat. A bin ku 
ideanan nobo i a mira ku 
mester di mas aktividat pa e 
muchanan. Ta trata di dife- 
rente aktividat na diferente 
sitio. 
Despues a sigui diferente 
wega paden di e sala na e 
kompleho di deporte. Mas 
despues muchanan a kome 
algu i brantspùit a presentá. 
Muchanan a gosa un mun- 
du, momentu brantspùit a 
muha nan i nan tabata kore 
slep den awa. Un ambiente 
tremendo e promé dia. 

KRALENDIJK/WIL- 
LEMSTAD – Di 18 di yüni 
te 23 di yüni, presidente di 
Korte Supremo, señora mr. 
Dineke de Groot, a hasi un 
bishita di trabou na sinku 
di e seis islanan Karibense 
den Reino. Kada dos aña, 
presidente di Korte Su- 
premo ta bishitá Karibe. E 
biá aki, kombersashonnan 
tokante e tema "Akseso na 
derecho" tabata para sentral 
durante su bishita. Tantu 
pa e islanan komo pa Hu- 
landa, esaki ta un tópiko 
importante, pasobra pa pro- 
tekshon hurídiko efektivo 
di hende i organisashonnan 
e akseso na derecho mester 
ta garantisá. 
De Groot ta presidente 
di Korte Supremo for di 1 
di novèmber 2020. E ta e 
promé presidente femeni- 
no for di e instalashon di 
Korte Supremo na 1838. 
Korte Supremo ta e wes di 
kasashon, tantu na Hulanda 
komo na e paisnan i islanan 
di Reino. Den kasashon no 
ta bolbe trata e kontenido 
di kasonan, sino ta veri- 
fiká si a apliká derecho i e 
reglanan di proseso debida- 
mente. 
Durante su biahe, De 
Groot tabata kompañá pa 
presidente di Korte Komun 


Presidente di Korte Supremo a bishitá islanan Karibense 


di Hustisia, señor mr. Mau- 
ritsz de Kort. 


Saba 
De Groot i De Kort a ku- 
minsá nan biahe na Saba. 
De Groot a kuminsá su bia- 
he bishitando e futuro sede 
di Korte Komun na Saba. 
Pa medio di e sede nobo 
aki, Korte ta spera di me- 
horá e akseso na derecho. 
Na Saba, De Groot a papia 
ku señor Jonathan Johnson, 
Gezaghebber di Saba, se- 
ñor Wingrove Baker, hefe 


di kuerpo polisial na Saba, 
señora Lucrecia Paulina, 
kordinadó di trabounan 
sosial i señora Alida Hei- 
lbron, den su kapasidat di 
presidente di Saba Business 
Association. 
“E trabou di trahadónan 
sosial na Saba ta duru. Ak- 
seso na derecho i na servi- 
sionan hurídiko di kalidat 
no semper ta bon. Esei ta 
nifiká ku komo trahadó so- 
sial riba e islanan chikitu 
den hopi kaso abo mes 
huntu ku gobernashon lo- 
kal tin ku haña un solu- 
shon. Ta hopi bon ku Korte 
Komún ta bai habri un sede 
na Saba. Si por ekipá e sede 
aku un lokèt di referensia, 
i si talbes por buska un 
manera di konektá ku otro 
servisionan, manera Lokèt 
Hurídiko, 
Ombudsman 
i Kolegio pa Derechonan 
Humano, lo ta ideal”, esaki 
segun Lucrecia Paulina. 


Sint Eustatius 
E siguiente isla tabata 
Sint Eustatius. Aki, De 
Groot i De Kort tabata bou di 
guia di señora mr. Monique 
Brown (wes suplente). Na 
Sint Eustatius, De Groot a 
sera konosí ku señora Alida 
Francis, kende ta sekretario 
di Gobièrnu. E tópiko di 
kombersashon entre Fran- 
cis i De Groot tambe tabata 
mehora akseso na derecho i 
e papel importante di Korte 


Supremo pa e islanan den 
e marko di uniformidat i 
konkordansia. Na Sint Eu- 
statius tambe, De Groot i 
De Kort a bishitá e futuro 
sede nobo di Korte. 
Segun Mauritsz de Kort 
“ta bon pa para ketu na e re- 
tonan ekstraordinario di nos 
islanan ruman mas chiki- 
tu. E akseso na derecho 
i e akseso na servisionan 
hurídiko ta ehèmpelnan di 
esaki. Komunidatnan mas 
chikitu manera Saba i Sint 
Eustatius ta sumamente 
apto pa inisiativanan i pi- 
lotnan komo hurisdikshon 


di bario. Ami ta partidario 
di traha na midí riba e dife- 
rente islanan, den e búske- 
da pa mehorá e akseso na 
derecho”. 


Sint Maarten 
For di Sint Eustatius De 
Groot i De Kort a bula bai 
Sint Maarten. De Groot 
a sera konosí ku señora 
Anna Richardson, Mini- 
ster di Hustisia di pais Sint 
Maarten. De Groot i Ri- 
chardson entre otro a papia 
di e papel di Korte Supre- 
mo den Reino i e diferente 
desaroyonan i retonan na 
Sint Maarten, manera e 
nesesidat di desaroyá un 
Ordenansa 
Nashonal 
di 
Abogasia nobo i mehorá 
e akseso na komishon di 
keho di polis. Durante su 
bishita, De Groot a sera ko- 
nosí ku Hieke Buist, fiskal 
mayó di Sint Maarten i ku 
Walter Kupers, fiskal mayó 
di BES. Kompañá dor di 
De Kort, De Groot a bishitá 
prizòn di Sint Maarten tam- 
be, kaminda nan a papia ku 
e direktor, señor Steven 
Carty. Señor Carty a duna 
un imágen aklarativo di e 
situashon aktual di e prizòn 
Pointe Blanche i e pasonan 
ku e ta tumando pa hasi e 
resosialisashon di prezunan 
posibel, apesar di e skarse- 
dat di rekursonan. 

E bishita di De Groot 
na Sint Maarten a koinsidí 
ku e Konsulta Hudisial di 
Kuater Pais (Justitieel Vi- 
erlandenoverleg, 
JVO). 
Esaki ta un deliberashon 
kaminda e Ministernan di 
Hustisia di Aruba, Kòrsou, 
Sint Maarten i Hulanda ta 
reuní pa sinkronisá i papia 
tokante di diferente tópiko 
den e área hudisial. Esaki 
tabata un oportunidat ideal 
pa De Groot sera konosí 
tambe ku señor Shalten 
Hato, Minister di Hustisia 
di Kòrsou i ku señor Rocco 
Tjon, Minister di Hustisia 
di Aruba. De Groot por a 
papia ku tur minister di e 
paisnan, entre nan tambe 
señor Franc Weerwind, to- 
kante e posibilidatnan di 
tantu mehorá akseso na 
derecho komo enfatisá e 
importansia di asistensia 
hurídiko. 


Naturalmente, un bishi- 
ta na Courthouse di Sint 
Maarten no por a falta. Du- 
rante e bishita, De Groot 
a papia no solamente ku 
wesnan i personal hurídiko, 
sino tambe el a presensiá un 
seshon di “hurricane prepa- 
ration” ku tur koleganan di 
Courthouse. 


Kòrsou i Boneiru 
Di tránsito pa bai Bo- 
neiru, na Kas di Korte De 
Groot a sera konosí ku e 
wesnan di Kòrsou, mién- 
tras ku e wesnan di Aruba 
a partisipá den e seshon pa 
medio di un konekshon di 
vidio. Durante e seshon 
aki a deliberá si tin mas 
manera ku Korte Supremo 
por apoyá i fasilitá Korte 
Komun ainda mas. Anteri- 
ormente, Korte Supremo a 
pone su biblioteka hurídiko 
digital na disposishon di 


Korte Komun. 
Na su yegada na Bonei- 
ru, De Groot a sera konosí 
ku señor Nolly Oleana i se- 
ñor Jan Helmond. Oleana 
ta e resien nombrá Geza- 
ghebber suplente di Bonei- 
ru i Helmond ta Represen- 
tante di Reino suplente. Ku 
Oleana entre otro a papia 
tokante di e posibilidat di 
establesé un korte hubenil 
pa Boneiru. Despues di un 
bishita na e ofisina di Min- 
isterio Públiko i un rekorido 
bou di guia di wes suplente 
mr. Chris Frans den prizòn 
JICN, a konkluí e bishita na 
Korte di Boneiru kaminda 
a tuma lugá un seshon ku 
abogadonan lokal di Bonèi- 
ru, e wes di Boneiru i sobrá 
koleganan di Korte. 


Naturalesa & Kultura 
De Groot no solamente 
a sera konosí ku figuranan 


klave riba e islanan. Tambe 
a probechá e okashon pa 
siña konosé e naturalesa i 
kultura di e islanan. Asina 
por ehèmpel, entre tur e 
aktividatnan ku e tabata tin, 
De Groot a tuma tempu pa 
subi Mount Scenery. Na 
Bonèiru i Sint Eustatius el 
a partisipá den un rekorido 
riba e islanan, ku na Sint 
Eustatius tabata inkluí un 
bishita spesial na e Histori- 
cal Foundation Museum. 
Na Sint Maarten, De Groot 
i De Kort a bishitá e Sint 
Maarten National Heritage 
Museum. 
“Pa ami komo presiden- 
te, un bishita na e islanan ta 
brinda mi e oportunidat di 
skucha e lokual ku ta pa- 
sando, pa duna splikashon 
tokante e papel di Korte Su- 
premo komo Wes di Rèino, 
i pa interkambiá idea ku 
interlokutornan tokante di 
kiko ta bayendo bon i kiko 
por mehorá, por ehèmpel 
e akseso na derecho pa e 
poblashon di e islanan, e 
tópiko sentral di e bishita 
aki. Ora ku mi papia ku 
hendenan riba e islanan ku 
no ta embolbí ku hustisia, 
mi sa tende ku basta frekue- 
nsia ku nan ta haña impor- 


tante pa por akudí na Korte 
Supremo ku un kaso tokan- 
te asuntunan di unidat hurí- 
diko, desaroyo di derecho i 
protekshon hurídiko, pero 
ku ta balorá hurisdikshon 
riba e islanan positiva- 
mente i ku esaki frekuen- 
temente ta sufisiente. Den 
hopi di e kombersashonnan 
ta papia abiertamente di po- 
sibel dilemanan i ekspekta- 
tivanan, komo por ehèm- 
pel den ki medida por tene 
kuenta optimalmente ku e 
situashon lokal di e islanan 
na momentu di interpretá 
i apliká e normanan hurí- 
diko. Naturalmente no ta 
papia di kasonan konkreto. 
Tabata tin hopi komber- 
sashon ku tambe a trata di 
kon den práktika ta ekspe- 
rensiá hurisdikshon i – mas 
den término general – e 
visibilidat di hustisia. Mi a 
eksperensiá e bishita hopi 
útil i agradabel, entre otro e 
komponente di naturalesa i 
kultura. 
E subida di Mount 
Scenery a terminá banda di 
e piedra ku inskripshon di 
e alturanan di Mount Scen- 
ery (887 m) i Vaalserberg 
(332 m). Nos ta un Reino.”, 
Dineke de Groot a konkluí. 

KRALENDIJK -- Ano- 
chi ku luna yen a bai bon 
manera a spera, anto e ku- 
nuku/hòfi di Popo Morales 
i su famia, ta un sitio ideal 
pa e evento akí. E orga- 
nisadónan tabata na altura 
di esaki kaba, komo no ta e 
promé bishita na e sitio akí. 
E promé biá a hasi uso di 
un otro área den e kunuku, 
pero ámbos ta mes bon. Di 
parti di e komishon i SKAL, 
ta spera ku tur bishitante a 
gosa di loke nan a presen- 
siá. 
A dediká e evento di e 
luna akí pa un gran parti na 


Anochi ku luna yen dediká na Janchi Felida 


kompañero Janchi Felida, 
kende luna pasá a fayesé. 
Mayoria bishitante lo ta- 
bata na altura ken Janchi ta- 
bata i kuantu el a nifiká pa e 
evento akí. 
P’esei mes tambe a eks- 
tendé un invitashon na Jan- 
chi su famia pa nan a asistí 
na e anochi ku luna yen. 
Janchi su señora ku tabata 
inseparabel di dje durante 
e 19 aña ku a organisá e 
anochi literario akí, tabata 
presente huntu ku algun di 
e yunan. 
Nan 
tabatin 
bunita 
rekuerdo di nan tata pa 


kompartí ku tur persona 
presente. Pues Dios duna 
forsa i konsuelo na tur, pa 
kura e herida ku despedida 


di un ser kerí ta okashoná. 
Komishon 
organisadó 
huntu ku SKAL, ta gradisí 
señora Olga i yunan pa a 


aseptá e invitashon i ta spe- 
ra ku den futuro por sigui 
topa nan na otro anochinan 
ku luna yen. 

Awèl si, nan a bira mané sele- 
bridat. Djis mas ta pidi pa nan 
tambe bai. 


Tonchi, nos burikunan a kue 
fama na Oranjestad aya. 


DEN PASONAN DI BÒI 


Mi tambe, meskos ku tur 
hende normal, ta soña. 
Soñonan ku tin bes ta 
kombertí den pesadia òf 
'nachtmerrie' 
eskalofri- 
ante, manera nan ta bisa 
na hulandes. Despues di 
un par di ratu sinembargo 
ku mi despertá, e soñonan 
aki ta disparsé kompleta- 
mente for di mi mente. Ni 
pa nada di mundu mi no 
por rekordá nan. Simple- 
mente di un manera òf 
otro nan ta dilit i no ta keda 
ni sikiera den 'recycle bin'. 
Hopi straño! 
*** 
Soñamentu ta un kos fa- 
sinante. Wikipedia ta siña 
nos ku: "..... un soño ta 
un kolekshon di imágen, 
zonido, pensamentu i sin- 
timentu ku un hende ta 
eksperensiá ora ku e ta na 
soño. Un soño ta dura en- 
tre 5 pa 10 minüt." Kiko un 
soño ta i pakiko e ta sirbi 
presis no ta konosí, anke 
ku tin hopi teoria di tur sor- 
to di eksperto. Asina a re- 
sultá ku hopi bia un hende 
ta soña tokante kosnan ku 
el a eksperensiá durante 
dia. Soñamentu lo ta yuda 


pa prosesá e akontesimen- 
tunan aki. Durante un soño 
e hende por haña ideanan 
nobo, komo ku anochi bo 
sesunan ta pensa total- 
mente otro ku durante dia, 
ilógiko i asosiativo. Nan ta 
trese asuntunan bieu den 
relashon ku otro na un 
manera ku bo no por pensa 
nunka durante dia. 
*** 
Den pasado nan tabata 
mira soñonan komo un 
mensahe di diosnan i taba- 
ta atribuí un funshon adivi- 
nadó na nan. Tabatin hopi 
hende ku tabata pretendé 
di por a analisá soño. Asi- 
na a sali hopi buki tokante 
analisamentu di soño. Ta 
masha hopi teoria mes tin 
tokante soñamentu. Inter- 
nèt ta yen di tur sorto di 
teoria. 
*** 
Den tempu di mi infansia 
mi tabatin un soño ku kada 
bes tabata bini bèk. No tur 
anochi, pero sigur durante 
hopi anochi, mi tabata soña 
ku sea mi tata òf mama, 
òf tur dos pareu, a muri. E 
soñonan ei tabatin molestiá 
mi. Nan tabata kombertí 


den pesadia. Mi tabata 
bula lanta tur spantá i papa 
sodá. I miéntras mi tabata 
bin bei despues di lanta mi 
tabata bira kontentu ku ta- 
bata solamente un soño. 
Tantu mi tata komo mama 
tabata bibu ainda. Pa haña 
siguridat mi tabata kana po- 
kopoko den anochi bai den 
direkshon di nan kama -- na 
edat haltu nan tabata drumi 
separá -- pa tende si nan 
tabata hala rosea ainda. 
*** 
Mi ta kere, hasiendo mi 
propio análisis di soño, ku 
komo nan edat tabata haltu 
kaba mi tabatin temor ku 
nan lo por a muri un ora pa 
otro. Pero a dura te na 1992 
pa mi tata Janchi fayesé, 
miéntras ku mi mama Blan- 
ca a bandoná e mundu aki 
na 1999, respektivamente 
na edat di 94 i 87 aña. Mi 
tabata hende grandi kaba e 
tempu ei. 
*** 
Naturalmente 
kontenido 
di mi soñonan a kambia 
despues di tempu, segun 
mi tabata krese i e temor 
pa morto di mi mayornan a 
kita. E soñonan a kuminsá 


bira mas agradabel. Entre 
otro soñamentu ku mu- 
cha muhénan ku mi tabata 
gusta. Na skol avansá mi 
tabata topa ku hopi di nan, 
pero tabata asuntu di sola- 
mente mira djaleu. Spesial- 
mente e mucha muhénan 
di Playa tabata pa nos, den 
nos bista, en todo kaso e 
tempu ei, sumamente buni- 
ta. Pero nos no tabatin ma- 
sha chèns ku nan. Mayoria 
bes nan, esta e damitanan 
di Playa aki, tabatin eskoho 
pa mucha hòmbernan di 
Playa. 
*** 
Kedando tòg den e sírkulo 
amoroso aki, un dje tiki mu- 
cha hòmbernan di Rincon 
ku tabatin chèns den deko- 
rashon di e mucha muhé- 
nan bunita (blanku i bon 
kabei!) di Playa tabata Roy. 
Mi a yega di topa kuné na 
Aruba algun aña pasá i e 
tabata broma ku e abilidat 
ku e tabatin pa tira liña i 
gara e mucha muhénan 
aki tambe. Ami por a sola- 
mente soña, soña i sigui 
soña ku nan. E mucha 
muhénan ‘blanku’ ku ‘bon 
kabei’ di Playa. Soñonan 
agradabel ku sinembargo 
nunka a bira realidat. 
*** 
Despues 
di 
tempu 
e 
soñonan ei tambe a kam- 
bia. Último dos aña tin dos 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


tópiko ku ta kore mane- 
ra un liña kòrá den mi 
soñonan anochi. Un di 
nan tin di aber ku mi peri- 
odo komo operator den 
studio di Radio Ne-der- 
land Wereldomroep. Mi 
mester a sòru pa drai teip 
i cartridge na e momentu 
apropiá. 
Mi tabata soña kada bes, 
despues di sigur 35 aña 
ku mi no tabata trata aya 
mas, ku teipnan tabata 
kibra den transmishon, 
teip tabata kaba sin ku 
mi tabatin un teip kla pa 
start, teip den cartridge ku 
ta bruha den otro. 
E soñonan aki tabata re- 
sultá kada bes den pesa- 
dia. 
*** 
E otro tema ta: yegamentu 
di lat! Pa ta eksakto, yega 
lat pa buelonan ku avion. 
No ta pasa un siman ku 
mi no ta soña ku e tópiko 
aki. Mi ta pura pa yega 
aeropuerto na tempu i ta 
yega nèt lat. 
Nan a sera buelo i avion 
ta lanta bai laga mi solita- 
rio den mi soño. Ta tempu 
pa mi konsultá Mamita, 
kende segun mi a skirbi 
un buki tokante soño. 
*** 

Mgr. Karel Kasteel lo selebrá misa djadumingu 
awor na Misa di San Pedro na Westpunt 


Djadumingu 9 di yüli 2023 pa mitar di diesun mainta 


Djadumingu Mgr. 
Karel Kasteel lo selebrá 
misa djadumingu awor na 
Misa di San Pedro huntu 
ku pader Baak na West- 
punt. 
Karel Kasteel, a ser 
ordená saserdote 10 di 
yüli 1959 pa e arsobispu 
Alfrink de Apeldoorn 
despues dia el a studia 
den Lovaina (siensia 
polítiko i sosial i filoso- 
fia) i den Roma (dokto- 
rado den teologia i dere- 
cho kanóniko). Komo 
seminarista, ya e tabata 
asistente di e limosna 
papal den Roma, ofisio 
ku ta eksistí for di siglo- 
nan, ku den e Santa Sede 
ta ser okupá pa esnan 
pober i inválido di 
Roma. Despues di su or- 
denashon saserdotal, el a 
ser yamá na Roma. El a 


ser nombrá Kapelan di Su 
Santidad pa Papa Pablo VI 
den 1970 i e a subi na Prela- 
do Honorario di Su Santi- 
dat den 1980. El a di Huan 
Pablo II i, pues, e ta inme- 
diatamente suheto na Papa. 
For di 1993 e ta prelado gu- 
bernamental di e Santa Sede 
ku status diplomátiko i kar- 
ga e título di monseñor ku 
tur fakultatnan di protono- 
tario apostóliko partisi- 
pante. Durante e seremoni- 
anan litúrgiko e tin derecho 
pa bista gran lila (sotana 
henter di hila ku rokete i 
manto hila). 
Su tata, Piet Kasteel, 
tabata un konosí katóliko 
ku, despues di su kargo di 
gobernador di Antia Neer- 
landes i di embahador di 
Hulanda den Roma, a sigui 
bibando den un apartamen- 
to den Via della Conciliazi- 


one, ku pega ku di San 
Pedro. Komo desendi- 
ente di un famia di 
diplomátiko mrg. Karel 
Kasteel a biba den vários 
pais. Tabata ku su tata taba- 
ta gobernador el a biba 
Kòrsou. 
Hopi hulandes apénas 
tabatin e nòmber di Karel 
Kasteel te aña 2005. Sin 
embargo, 2 aprel 2005 a 
inisiá un período espesial 
den e bida di e prelado 
kuria, ora Papa Huan Pab- 
lo II a muri mitar dies di 
anochi. Na mesun tempu, 
Kasteel a asumí otro kar- 
go, esun di Dekano di e 
Kámara Apostóliko. Di- 
lanti nan e kámaranan di 
prensa mundial, el a para 
dilanti e kaha di morto di 
e difunto pastor prinsipal 
esta e papa Huan Pablo II. 
.Mgr. Kasteel tambe taba- 


ta e hende responsabel di e 
poseshonnan material di di- 
funto Papa. Tambe el a seya 
e portanan di e kambernan 
papal. “No únikamente e por- 
ta, no únikamente di e apar- 
tamento den e Palasio Apos- 
tóliko den Vatikano, sino 
tambe e apartamento den San 
Juan di Letrán i e residensia 
papal di verano Castel Gan- 


dolfo. Mester a seya tur 
loke di algun manera por 
permití e akseso na loke 
pertenesé únikamente na e 
Papa. 
Ta bon menshoná ku 
mgr. Kasteel tabata na 
2008 na bishita den Kòr- 
sou den relashoná ku di 50 
selebrashon di Diósesis 
Willemstad. 


Mgr. Karel Kasteel 


Mi Señor i mi Dios! 


Den Santa Misa nos ta 
kustumbrá na skucha ku 
fielnan ta bisa: “Mi 
Señor i mi Dios!” den e 
momento di Konsagras- 
hon di e Kurpa i Sanger 
di Kristu. Di unda ta sur- 
gi e ekspreshon akí? E ta 
korekto bis’é? Laga nos 
parti pa partinan. 
Despues di Pashon i 
Morto di nos Señor 
Hesukristu, e disípulo- 
nan tabata reuní den un 
kas, portanan será, pa 
miedu di e hudiunan, i pa 
e insertidumbre di loke 
lo sosedé di su manda- 
mentu komo disípulonan 
misionero despues ku e 
Maestro a muri na Krus. 
Pero Señor Resusitá a 
drenta den e soledat di e 
apóstolnan i a mustra e 
heridanan di e Pashon, 
no pa reproche nan su 
abandono, sino pa rekon- 
siliá nan den e amor i ku 
pa nan tabata pa anunsiá 
e Reino di Dios, yenan- 
do nan ku pas 
Sin embargo, ora He- 
sus a aparesé na nan pa 
promé na e apóstolnan, 


Tomas no tabata ku nan i 
no a mir’é. Despues nan a 
kont’é na mas emoshon ku 
nan a mira e Resusitá, To- 
mas no krea nan; ku lo taba- 
ta imposibel, i ora ei el hin- 
ka su dedenan den e heri- 
danan di su man i pianan i a 
hinka su man den e herida 
di e kustia pa por kere. 
Hesus ta komprendé ku 
su pasenshi nasé di amor. E 
fe di Tomas ta balioso pa 
Kristu i lo mester pa ta sea 
Su testigu hasta e fin di 
mundu. 
Ta pesei, otro biaha El a 
aparesé na nan, pero por 
bisa di manera espesial na 
Tomas, e inkrédulo. I ora 
ei el a pidi su dedenan i 
su 
man 
den 
su 
heridanan\glorioso, i To- 
mas a rindi dilanti e eviden- 
sia i asina únikamente na al- 
kansá na sklama: “Mi Señor 
i mi Dios”. 
E “Señor mi i Dios “ den 
Konsagrashon 
E Konsagrashon di Kur- 
pa i Sanger di Kristu du- 
rante e Santa Misa ta un mo- 
mento mashá solèm ku den 
ku algun iglesia ta kustum- 


brá toka un bèl. 
E ta un momento pa 
adorá den silensio, pa 
buig e kurason dilanti 
Señor presente den Eu- 
karistia. 
Hustu den e momento 
akí, ta kustumbrá bisa na 
bos altu: “Mi Señor i mi 
Dios” (Hn 20,28). Ke 
men, e palabranan ku kua 
Santo Tomas a dirigí su 
mes na Hesus. 
E fielnan a hasi di dje e 
ekspreshon akí pasobra e 
ta trata di e prokla- 
mashon di divinidat di 
Hesus, pues Tomas ta e 
promé ku, dilanti e falta 
di evidensianan, ta kai rin- 
di dilanti e Resusitá i a 
konfi’é ku dicho ekspres- 
hon. 
Sin embargo, e bunita 
deboshon no ta kontem- 
plá den liturgia, pa kual 
ku e persona mester 
realis’é den silensio pa 
no interumpí e adorashon 
di otronan. E normanan 
litúrgiko ta pidi na fielnan 
ku, den e momento akí, 
kontemplá e divinidat di 
Señor den silensio. 

ARUBA 
STATIA/SABA/ST. MAARTEN 


THE BOTTOM – Anti- 
sipando na e investigashon 
den awanan na e lokalidat 
di e haf nobo, Black Rocks 
Harbor, a pone un ponton 
na Fort Bay Harbor. Mo- 
mentu ku kondishonnan di 
laman ta faborabel, ta muf 
e ponton ku ta ekipá ku tur 
e ekiponan nesesario pa bai 
koba na e lokalidatnan pre- 
selektá di e haf nobo. 
E ponton ku a bini for 
di Hulanda, solamente pa 
keda mové momentu ku 
altura di ola ta banda di un 


Investigashon den awa na Black Rocks Harbor 


meter. Ku olanan mas haltu 
na Saba mayoria tempu, e 
momentu ku por move e 
ponton na un di e lokalidat- 
nan pa koba, ta limitá. 
Debí na e kondishonnan 
di laman lokal, mester de- 
terminá presis kua momen- 
tu por hasi e investigashon. 
Pues e ponton awor ta na 
Fort Bay Harbor i awor 
mester warda e kondishon- 
nan di tempu ta bon pa hasi 
e trabou. Promé ku move 
e ponton pa e lokalidat di 
koba, mester hasi investi- 


gashon na e fondo di laman 
na e sitio pa prevení ku ta 
hasi daño na koral. Saba 
Conservation 
Foundation 


(SCF) ta supervisá e in- 
vestigashon bou di awa. E 
investigashon ta tuma lugá 
na un lokalidat difísil ku 


mayoria biá bientu fuerte i 
ola haltu. E ekiponan tam- 
poko no ta disponibel den e 
region i mester bini djafó. 


THE BOTTOM – E 
islanan Sint Maarten, St. 
Martin, Saba i Sint Eustati- 
us, a bini huntu riba bich di 
Zandvoort na Hulanda, pa 
organisá un evento vibrante 
pa e sektor di biahe. E even- 
to, ku a tuma lugá den un 
ambiente di barbekiú Kari- 


Pa evento di biahe na Hulanda 
Islanan SSS ta djòin forsa 


bense, su meta ta pa proveé 
un aktualisashon di e desti- 
nashonnan i krea un opor- 
tunidat di netwerk balioso 
pa partnernan interesá den 
futuro kolaborashon. 
Ku presensia di mas di 
50 partner, inkluso opera- 
dornan di tour renombrá, 


agensianan di biahe, re- 
presentantenan di kompa- 
nianan di aviashon i media 
di biahe, e evento a tira lus 
riba e eksperensianan po- 
tensial i úniko ku islanan 
SSS ta ofresé. 
Ku aporte di buelonan di 
KLM i Air France, e merka- 
do Hulandes ta presentá 
prospekto di kresementu. 
E akuerdo di WINAIR ku 
ámbos kompania di avi- 
ashon, ta ofresé eksperen- 
sia di biahe pa Saba i Statia. 
Adishonalmente un trep di 
un dia for di Sint Maarten, 
dor di Aqua Mania Adven- 
tures i fèri Makana Ferry, ta 
proveé oportunidatnan i ta 
generá interes signifikante 
huntu ku e partnernan. 


PHILIPSBURG 
– 
Minister 
di 
Hustisia, 
Anna Richardson, a lansa 
e siman di hustisia 2023, 
un siman largu di sele- 
brashon dediká na e es- 
fuersonan inkansabel di 
trahadónan di hustisia i 
promové siguridat den 
komunidat. Desde 10 pa 
17 di yüli, ta tuma lugá un 
seri di aktividat i evento, 
kulminando na e dia di 
hustisia dia 17 di yüli. 
Minister di Hustisia 
Richardson a inougurá e 
siman di hustisia, huntu 
ku e trahadónan di hus- 
tisia dilanti ofisina di 
gobernashon. E seremo- 
nia a kuminsá ku palabra 
di Pastor Cuvalay di 
Seventh Day Adventist 
Church i Apòstel Edwin 
Arrindell 
di 
Christian 
Faith International Mi- 
nistry, kendenan a pidi 
Dios protekshon pa e 


Inougurashon Siman di Hustisia 


hòmber i muhénan ku ta 
sirbi komunidat dentro di 
e ministerio, segurando e 
siguridat di e komunidat 
di Sint Maarten. 
Minister 
Richardson 
a ekspresá su gratitut na 
sekretario general inte- 
rino, Florence Marlin i e 
hefenan di e respektivo 
departamentu. El a en- 
fatisá riba e signifikashon 
di traha kolektivamente, 
den unidat ku e staf di e 
ministerio den mira di 
protekshon di nan mes, 
nan koleganan i henter 
e komunidat di Sint 
Maarten. 
Durante e siman di 
hustisia, e ministerio di 
hustisia lo kontinuá or- 
ganisá un kantidat di ak- 
tividat ku e meta pa ou- 
mentá 
konsientisashon 
i estrechá kolaborashon 
den e sistema hudisial na 
Sint Maarten. 

ARUBA 
HULANDA 


DEN HAAG -- Mark 
Rutte ta bandoná polítika. 
Den su deklarashon ade- 
lantando riba e debate to- 
kante e kaida di su di kuater 
Gabinete, el a bisa ku e no 
ta bira lider polítiko mas 
di VVD. E ke keda sí ai- 
nda komo Promé Minister 
demishonario te despues di 
elekshon momentu ku tin 
un gabinete nobo. 
“E último dianan a spe- 
kulá hopi tokante kiko lo 
a motivá mi. E úniko kon- 
testa ta, Hulanda,” Rutte a 
bisa. “Mi posishon ku esaki 
ta kompletamente supor- 


Rutte ta stòp ku polítika 


diná. 
Djadumingu mi a di- 
sidí ku mi no ta disponibel 
mas komo lider polítiko pa 
VVD pa e próksimo elek- 
shonnan.” 
Despues 
di 
su 
deklarashon, Rutte tabata 
pará kla pa prensa i a bisa 
ku tin sintimentu miksto. 
Esaki no ta bai kompleta- 
mente sin emoshon. Pero 
e ta sinti tambe pa laga e 
stòki sigui move. 
Rutte tabata kasi 13 aña 
Promé Minister di Hulanda 
i 17 aña komo lider polítiko 
di VVD. 


HULANDA – Repar- 
tidó di supermarket den 
nan trabou tin hopi di aber 
ku sirkunstansianan insa- 
ludabel i no seif. Kahanan 
di kompra hopi biá ta pisá 
i mester karga nan riba 
skouder. Den vehíkulo di 
entrega di produktonan 
friu, tin rísiko pa bini 
den kontakto ku medio- 


Inspekshon ta haña trabou repartidó 
supermarket insaludabel 


nan friu i durante entrega 
na kas, ta originá tambe 
situashonnan insigur riba 
kaya, prinsipalmente den 
oranan di anochi. 
Esaki e inspekshon di 
trabou Hulandes a kon- 
statá despues di kontròl 
na 
sinku 
supermarket 
grandi. E supermarket- 
nan, segun Inspekshon di 


Labor, ta pone muchu tiki 
atenshon pa e siguridat i 
peliger i probablemente a 
haña un atvertensia. 
Inspekshon di Labor ta 
bisa ku mas lat e aña akí 
ta bolbe kontrolá e super- 
marketnan i sí bolbe kon- 
statá violashon, e super- 
marketnan por haña but. 
Entrega di kompra na 
kas for di supermarket 
a krese fuerte e último 
añanan. Mayoria super- 
market grandi ta hasié, 


manera AH, Jumbo, Plus, 
Coop, Hoogvliet i Spar i 
tambe e supermarket on- 
line Picnic, ta aktivo. E 
inspekshon no ta bisa ser- 
ka kua sinku supermarket 
a tene e kontròlnan. 
E 
supermarketnan 
tin muchu tiki bista pa 
e preshon físiko di e en- 
tregadónan, e konklushon 
ta indiká. 
Asina hopi biá e ka- 
hanan di kompra ta pisa 
entre 10 i 15 kilo, ku tin 


biá riba 20 kilo. 
Mester drai i hisa e 
kahanan, hopi biá riba 
skouder, loke ta empeorá 
e preshon. 
E siguridat di trá- 
fiko tambe serka e en- 
tregadónan ta punto di 
preokupashon. Kayanan 
smal, krusa kaya ku kaha 
i preshon riba kaya, ta 
sòru 
pa 
situashonnan 
peligroso momentu ku ta 
skur. 


ROTTERDAM 
– 
Na Rotterdam a detené 
ocho hòmber pa embol- 
bimentu den negoshi di 
droga. Esaki a tuma lugá 
durante entrada hudisial 
na mas kas i un café. 
Polis a buska den dos 
kas i un café na Rotter- 
dam-West i kuater kas 
na Hoogvliet den e ba- 
rionan Schiebroek, Pen- 
drecht i Katendrecht. 
Aki nan a haña tambe 
un total di shen kilo di 
kokaina, dos arma di 


Ocho detenshon 
pa droga 


kandela i un kantidat 
grandi di plaka, Polis ta 
laga sa. 
E sospechosonan ta 
entre 20 i 52 aña i ta bini 
di Hoogvliet, Rotter- 
dam, Antwerpen i Den 
Haag. E detenshonnan 
i búskeda tabata un si- 
man pasá, pero djamars 
numa a anunsiá esaki, 
segun Rijnmond. 
Polis ta hasiendo in- 
vestigashon mas aleu i 
no ta ekskluí mas deten- 
shon. 

ARUBA 
KÒRSOU 


W I L L E M S TA D — 
Riba su kuenta di Face- 
book Minister di Finanas 
Javier Silvania, a kompartí 
resultadonan fiskal di luna 
di yüni. Outoridatnan fis- 
kal a anunsiá resultadonan 


Den luna di yüni 
Entrada di impuesto mas di loke a presupuestá 


di luna di yüni. Entrada 
di impuesto ta 37,8 mion 
florin mas tantu ku loke a 
presupuestá (136,0 mion 
naf kontra 98,2 mion NAf) 
i entrada di preminan ta 
15,8 mion Naf mas tantu 


ku e presupuesto(77,5 mion 
NAF kontra 61,7 mion 
NAf). Esaki ta pone record 
nobo . 
Nunka ántes e entrada- 
nan den luna di yüni tabata 
asina haltu. E ganashi in- 


esperá mas grandi a tuma 
lugá e luna aki den im- 
puesto riba ganashi (+NAf 
16.9 mion), OZB (+Naf 
7.8 mion) i impuesto riba 
salario (+Naf 6.9 mion). E 
kontribushon di impuesto 
riba volúmen di negoshi ta 
46,6 mion naf, di kua 13,3 
mion NAF a wòrdu rekohé 
pa e kustumbernan riba im- 
portashon. 97% di entrada 
di impuesto riba benta ta 
relashoná ku e asina yamá 
"pasivonan korekto", esta 
pago òf deklarashon. Den 
kaso di impuesto riba sala- 
rio, asta 98% di entrada ta 
referí na kontribushon den 
deklarashon. Solamente un 
parti chikitu di e entrada 
ta relashoná ku kanselas- 
hon di debe bieu. Esaki ta 
enfatisá e naturalesa struk- 
tural di e rendimentu mas 
haltu. E oumento den entra- 
da di OZB ta estimashonan 
di 2023. 
E palabrashonnan ku ta 
tumando lugá entre atmin- 
istrashon OZB di e ofisina 
di impuesto i registro di 


propiedat a revelá ku den 
último añanan no a registrá 
i inkluí tur propiedat re- 
gistrá na OZB. Durante aña 
2023 lo imponé un kanti- 
dat signifikativamente mas 
haltu di evaluashonnan di 
OZB ku den añanan ante- 
rior i tambe lo apliká im- 
puesto despues den añanan 
anterior. Entrada di premi 
nan di seguro sosial na yüni 
tabata 24.5% mas haltu ku 
loke a presupuestá i 13.5% 
mas tantu ku e entrada na 
yüni di aña pasá. 
Outoridatnan fiskal ta 
trahando duru pa mehora 
e servisionan i pone nan 
propio atministrashonnan i 
prosesonan na òrdu. Esaki 
ta un trabou enorme i p'esei 
ta rekerí algun tempu. For 
di e sifranan di entrada ku 
ta sigui oumentá, por mira 
ku e outoridatnan fiskal ta 
riba e kaminda korekto. E 
resultadonan ta reforsá dor 
di e aktividatnan di kumpli- 
mentu di SBAB i duana. 
P'esei e previshon di entra- 
da pa 2023 ta keda positivo. 


WILLEMSTAD--Re- 
lashoná ku un kaso di la- 
dronisia di outo ku a tuma 
lugá dia 28 di mei 2023 den 
área di Saliña, djamars 11 
di yüli, tim ku ta investigá 
ladronisia di vehíkulo a re- 
alisá dos detenshon. 
Alrededor di 05.00’or, 
huntu ku tim di aresto e 
reshèrshinan a hasi deten- 
shon di e hòmber J.E.L.V. 
di 44 aña di edat i e dama 
S.M.T.E. di 39 aña di edat, 


Detenshon relashoná ku ladronisia di vehíkulo 


ámbos nasé na Kòrsou. De- 
tenshon di e dos sospecho- 
sonan a tuma lugá na un kas 
den Kaya Lando. 
Despues a tene un en- 
trada hudisial na e mesun 
adrès i a konfiská artíkulo- 
nan ku ta di importansia pa 
e investigashon. 
A presentá e duo dilanti 
di un fiskal ouksiliar, ku a 
ordená nan enkarselamentu 
pendiente di mas investi- 
gashon. 


W I L L E M S TA D 
– Resientemente, Sr. 
Dwigno Puriel, Sekre- 
tario General di Mini- 
sterio di Tráfiko, Trans- 
porte i Planifikashon 
Urbano (VVRP) a keda 
ofisialmente 
nombrá 
dor di Gobièrnu di Kòr- 
sou komo ‘Kwartier- 
maker Cyber Security’ 
pa Kòrsou. Esaki ta 
enserá ku sr. Puriel lo ta 
enkargá pa hasi Kòrsou 
komo pais den su totali- 
dat mas resiliente riba e 
tereno di seguridat si- 
bernétiko. 
Tantu internashonal- 
mente, komo den Reino 
Hulandes i na Kòrsou, 
seguridat sibernétiko ta 
birando dia pa dia mas 
importante. Ta dependé 
riba diferente sistema 
digital pa bida diario. Ta 
importante pa esakinan 
ta seif pa por salbaguar- 


Dwingo Puriel nombrá `Kwartiermaker 
Cyber Security` 


dia konsistensia. 
Sr. Puriel su tareanan lo 
konsistí di entre otro lanta 
un `National Cyber Secu- 
rity Task Force `(NCTF), 
konsipiá funshonnan pa 
e bestür di e NCTF, bini 
ku proposishon pa miem- 


bronan di e bestür dia- 
rio pa e NCTF,konsipiá 
un struktura di kom- 
pensashon pa e bestür, 
Institusionalisá e NCT 
i konsipiá e forma di 
traha i tareanan di e 
NCTF. 

O R A N J E S T A D 
-- Den un celebracion 
ameno na e compania di 
auto Yrausqiun a anuncia 
e flota nobo pa patruya 
policial y departamento di 
trafico y polis na frontera. 
Den presencia di minister 
di Husticia y Asuntonan 
Social Sr.Rocco Tjon, al- 
tocomisario di Polis drs. 
Ramon Arnhem, mando 
policial y gerencia di 
Yrausquin a haci e acto 
simbolico aki. 
Cuerpo Policial Aruba 
lo bay ricibi patruyanan 
policial nobo di e marca 
FORD modelo Everest y 
Ranger. 


ORANJESTAD -- Du- 
rante un reunion general 
bon bishita, Kiwanis Club 
of Palm Beach a haci un 
donacion di 29 mil florin 
den forma di un sistema di 
panelnan solar na Neptalie 
Henriquez Park. E dona- 
cion aki ta den cuadro di 
iniciativanan “impactante 
y sostenibel” cu ta un parti 


ORANJESTAD -- Den 
henter region di Caribe, no 
tin un otro isla cu su re- 
cuperacion economico y 
turistico, tabata asina im- 
presionante despues di pan- 


Turismo a recupera pero ‘producto’ Aruba a decai formalmente 


demia di Covid, compara 
cu esun di Aruba. Pa hopi 
instancia internacional pero 
tambe pa Hulanda, e recu- 
peracion turistico di Aruba 
a sorprende tur hende y 


tambe di instancianan tu- 
ristico Mericano y diferente 
instancia financiero manera 
IMF, Standard & Poors en- 
tre otro. 
Na Aruba e esfuerso di 
tanto Aruba Tourism Au- 
thority hunto cu Minister 
di Turismo Dangui Oduber, 
a traha duro pa percura pa 
e proceso di recuperacion 
aki a conoce un desaroyo 
asina impresionante cu ta- 
bata y ta determinante pa 
e recuperacion economico. 
E recuperacion aki ta asina 
impresionante cu el a cu- 
bri diferente aspectonan no 
positivo di un economia cu 
simplemente no ta riba me- 
sun nivel y cu ta practica- 
mente stagna riba diferente 
sector. 
Un recuperacion eco- 


nomico cu sin duda ta 
wordo hopi dificulta pa 
un maneho di reforma di 
Gabinete Wever-Croes II 
cu ta sacando miyones for 
di circulacion tanto den e 
sector comercial como for 
di pueblo, pa yuda cubri 
hunto cu Hulanda, e gas- 
tonan di gobernacion cual 
sin ta for di control ainda pa 
falta di un vision cu ta wor- 
do carga pa tur gremionan. 
Awor den e concepto 
turistico, e situacion ta po- 
sitivo pero e ta enfrentando 
obstaculonan y retonan se- 
rio, pa falta di mesun vision 
di e actual gobierno, cu ta 
mustrando cu e no tin no- 
cion di su prioridadnan. 
ATA y Minister Oduber 
ta purba carga e peso di 
mantencion di e “producto 


turistico” cu yama Aruba 
pero e falta di capacidad 
pa reconoce e importancia 
di mester cuida e producto 
aki, no ta bira cerca gobi- 
erno pa casi seis aña caba. 
Mantencion di sitionan 
turistico ta ser neglisha 
den un sistema sumamente 
preocupante y lo bay crea 
mucho mas placa pa drecha 
un producto cu a wordo at- 
ende bou di e gobierno an- 
terior di AVP. 
Centro di Oranjestad a 
converti su mes den un tipo 
di dump, tur caminda acu- 
mulacion di sushi y esaki 
lo por tin di haber cu a in- 
troduci un maneho nobo pa 
loke e gruponan cu DOW 
tabata emplea pa tene e lu- 
ganan aki limpi. 


Kiwanis Club of Palm a haci donacion di 29 
mil florin na Neptalie Henriquez Park 


integral di e club su plan 
strategico di termino largo. 
Di e forma aki Kiwanis 
Club of Palm Beach ta pone 
contribucion, recauda entre 
otro for di su actividad- 
nan durante e temporada 
di Carnaval, den accion pa 
yuda e muchanan den nos 
comunidad! Kiwanis Club 
of Palm Beach ta kere den 


sostenibilidad y den un bon 
futuro pa nos muchanan. E 
contribucion aki, ta yuda 
Neptalie Henriquez Park 
mantene su gastonan ope- 
racional abou, crea espacio 
financiero pa mantencion y 
inversion continuo, y asina 
garantisa existencia di e 
parke pa hopi aña mas. 
Kiwanis Palm Beach 
ta forma parti di e orga- 
nisacion global “Kiwanis 
International” cu ta un in- 
stancia caritativo dedica 
na servicio na comunidad 
cu e obhetivo principal pa 
haci nos mundo miho door 
di cambia un comunidad pa 
medio di un mucha cada 
bes. 


KPA lo ricibi flota nobo pa 
patruya policial 


E escogencia aki a bin 
despues cu un comision 
di polis a organisa y a in- 
vestiga y test drive algun 
auto pa e flota nobo. 
Conhuntamente 
cu 
Ministerio di Husticia e 
trabounan pa escoge e 
flota nobo a bay lihe y e 
recomendacion a cay pa 
e dicho marca aki y di e 
forma aki Yrausquin ta 
gana e destaho publico. 
Ademas di esaki Cuerpo 
Policial Aruba tambe lo 
ricibi un flota nobo di ve- 
hiculo pa departamento 
di recherche y personal 
administrative. 

Voogdijraad ta buska: 
KOLABORADÓ PA 
ALIMENTASHON 


Bo ke kuida di forma independiente 
henter e proseso di aplikashon i pago 
di alimentashon na Voogdijraad? 
Apliká pa e funshon di Kolaboradó pa 
Alimentashon! 


Mas informashon? 
Bishitá www.rijksdienstcn.com/vakatura 


Fecha di klousura: 25 di yüli 2023 


E trabounan na Stadion di Playa, ta avansando. Por a nota ku a kita dak i e stulnan 
di e tribuna. Tambe a kita dak di e entrada di e e stadion. 
Trabou na Stadion ta avansando 


KRALENDIJK--Dja- 
sabra último 8 yüli 2023, a 
toka turno na SV Hobon pa 
enfrentá SV Teach United 
den partido di futbòl ve- 
terano amistoso. 
E partido aki a tuma lugá 
na Stadion di Playa, partido 
ku a kuminsá 25 minüt pa 
6'or atardi. 
Promé mitar di e partido 
a wòrdu dirigí pa Nando 
Bernabela. 
Tur dos ekipo a kuminsá 
e partido ku bon dominio i 
kada un ekipo tabata purba 
na haña dominio i hala e 
wega na nan banda. 
Poko poko Hobon a ku- 
minsá haña kontròl leve 
riba Teach United. 
E wega a desaroyá hopi 
disipliná i ku hopi ánimo 
ámbos banda. 
Tabata na di 10 minüt 
mas o menos ku Hobon 
ta logra pasa den e fuèrtè 
defensa di Teach United i 
ta bai dilanti 1-0 ku gol di 
Leonard. 
Teach United ku Bientu 
na fabor tabata buska e gol 
di empate, pero riba un kon- 
tragolpe na di 15 minüt di e 
partido, Jeandino ta hasi e 
partido 2-0 pa SV Hobon. 
No a dura mashá despues 
di esaki, ku Jeandino mes ta 


Hobon a golia Teach United 6-0 


hinka su di dos gol pa am- 
plia bentaha na 3-0, esaki 
na di 20 minüt di wega. 
SV Hobon ta sigui buta 
preshon riba e defensa di 
Teach United i tabata Mi- 
cho Meye ku ta hasi e par- 
tido 4-0 pa SV Hobon, skor 
tambe ku e partido a parti 
na dos kuné. 
E di dos mitar di e par- 
tido, deportivamente Ivan 
Coffie a tuma fluit over pa 
dirigí e di dos mitar di e 
partido. 
Ivan a dirigí un tremen- 
do partido. 
Na di 5 minüt di e par- 
tido, Josef ku a kaba drenta 
e partido pa DV Hobon, 
pa medio di un kabesaso 
ta skor bunita gol riba un 
kruse pa hasi e partido 5-0. 
E partido a sigui desa- 
royá ku Teach United bus- 
kando di tur manera pa 
yega na gol, pero portero 
Burleson a sa di mantené su 
gol limpi. 
Na di 33 minüt di dos 
mitar, Job ta skor pa SV 
Hobon hasi e partido 6-0 na 
su fabor, skor tambe ku e 
partido a finalisá kuné. 
Djasabra awó SV Hobon 
lo enfrentá Suri Friends den 
Stadion di Playa pa 5'or a- 
tardi. 

KRALENDIJK – ‘Nos 
Toko’, un empresa di Nadia 
Dabboussi, a pone un tas 
riba merkado den kuadro 
di konmemorashon di 160 
aña abolishon di sklabitut. 
Djasabra dia promé di yüli 
el a estrená e tas aki. E 


Tas konmemorativo a resultá un éksito 


produkto a bira un éksito. 
Nadia ta fasiná pa histo- 
ria i kultura di Boneiru. El a 
partisipá na e kurso básiko 
di historia i kultura orga- 
nisá pa FuHiKuBo i awor 
ta siguiendo e kurso avan- 
sá. For di e informashonnan 


ku e ta haña den e kursonan 
aki e ta saka inisiativa pa 
hasi algu via ‘Nos Toko’. 
Spesialmente en konek- 
shon di konmemorashon 
di 160 aña abolishon di 
sklabitut el a diseñá un tas, 
ku ya kaba a bira un ‘col- 


lectors item’. E diseño ta 
enserá na un banda di e tas 
pinturanan ku tin di aber ku 
katibunan ku a hasi histo- 
ria, manera Martis di Kata- 
lina Janga ku a rebeldiá, 
Bentura ku tabata hui kada 
bes for di prison. Otro ban- 
da tin fragmentonan for di 


e buki ‘Lantamentu di Ka- 
tibu’ i portada di un korant 
spesial di Extra dediká na 
sklabitut. 
Nadia siman pasá a en- 
tregá e tas aki na Bòi An- 
toin di FuHiKuBo, loke 
Antoin a apresiá hopi. 


